Lipa (Tomislavgrad)
Lipa je naseljeno mjesto u općini Tomislavgrad, Bosna i Hercegovina. Nalazi se u istočnom kraju Duvanjskog polja. Od središta Tomislavgrada udaljeno je oko 12 km u pravcu jugoistoka. Na udaljenosti od 1 km u pravcu jugoistoka od središta naselja nalaze se nekropole sa stećcima, raspoređene na tri lokacije. Nadmorska visina nekropole na lokalitetu katoličkog i pravoslavnog groblja je 928 m nv. Nekropola je nacionalni spomenik Bosne i Hercegovine. Već 1322. godine slavonski ban Ivan Babonić je poveo borbu protiv Mladena Šubića, u kojoj je učestvovao i Stjepan II Kotromanić. U tim borbama na Kninskom polju, Karlo Robert, anžuvinski i ugrasko-hrvatski kralj je zarobio Mladena i odveo u Ugarsku, odakle se nije vratio. Za hrvatskog bana izabran je Ivan Babonić, dok je Stjepan Kotromanić samostalno zavladao Bosnom. U borbama Stjepana Kotromanića i knezova Nelipića 1325. godine, čitavo Tropolje, koje se od tada naziva Završjem, i samo Duvno pripali su bosanskom banu.